|  |
| --- |
| PATVIRTINTA |
| Klaipėdos miesto savivaldybės |
| tarybos 2022 m. vasario 17 d. |
| sprendimu Nr. T2-34 |

**KLAIPĖDOS MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2021 METŲ PRIEMONIŲ VYKDYMO ATASKAITA**

**1. Informacija apie Savivaldybės aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Surinkta lėšų Eur** |
| 1.1. | Mokesčiai už teršalų išmetimą į aplinką | 416 277 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 146 194 |
| 1.3. | Lėšos, gautos kaip želdinių atkuriamosios vertės kompensacija | 75 658 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1 + 1.2 + 1.3 + 1.4): | 638 129 |
| 1.6. | Mokesčiai, sumokėti už medžiojamųjų gyvūnų išteklių naudojimą | 0 |
| 1.7. | Ankstesnio ataskaitinio laikotarpio ataskaitos atitinkamų lėšų likutis  | 20 839 |
| 1.8. | Iš viso (1.6 + 1.7): | 20 839 |
| 1.9. | Faktinės ataskaitinio laikotarpio Programos lėšos (1.5 + 1.8) | 658 968 |

|  |  |  |
| --- | --- | --- |
| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos Eur** |
| 1.10. | 20 procentų Programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą  | 127 626 |
| 1.11. | Ankstesnio ataskaitinio laikotarpio ataskaitos atitinkamų lėšų likutis  | 44 451 |
| 1.12. | Iš viso (1.10 + 1.11): | 172 077 |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos Eur** |
| 1.13. | 80 procentų Programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 510 503 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 230 186 |
| 1.15. | Iš viso (1.13 + 1.14): | 740 689 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų Eur** |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos  | - |
| 2.2. | Kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams, parengimo priemonės | - |
|  | Iš viso:  | - |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |
| --- | --- |
| **Programos pavadinimas** | **Panaudota lėšų Eur** |
| **Savivaldybės visuomenės sveikatos rėmimo specialioji programa** | 123 966 |

**4. Kitos aplinkosaugos priemonės, kurioms įgyvendinti panaudotos Programos lėšos**

| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų Eur** |
| --- | --- | --- | --- |
| 4.1. | **Aplinkos kokybės gerinimo ir apsaugos priemonės** |  |
| 4.1.1. | Miesto vandens telkinių priežiūra  | Priemonės vykdytojas – Miesto tvarkymo skyrius.Pagal 2021-05-04 sutartį Nr. J9-1192 UAB „Vakarų specializuotas autotransportas“ vykdė atliekų šalinimo iš Klaipėdos miesto vandens telkinių paslaugą. Atliekos buvo šalinamos iš 16 Klaipėdos mieste esančių vandens telkinių ir želdinių aplink juos. Kiekvieno valymo metu nuo vandens telkinių paviršiaus ir dugno buvo surenkamos mišrios komunalinės atliekos, statybinis laužas, stambiagabaritės atliekos, padangos ir kitos atliekos. Želdiniai apie vandens telkinius buvo valomi 20 metrų spinduliu, surenkant mišrias komunalines atliekas, stambiagabarites atliekas, statybinį laužą, padangas ir kitas atliekas.Priemonės įgyvendinimo pradžia – 2021-05-18, įgyvendinimo pabaiga – 2021-10-30. | 8 194 |
| Priemonės vykdytojas – Miesto tvarkymo skyrius.Pagal 2020-03-18 sutartį Nr. J9-942 UAB ,,Klaipėdos želdiniai“ vykdė helofitų šalinimą iš Žardės tvenkinio (9532 m2), Draugystės parko tvenkinių (9887 m2), Pietinės gatvės tvenkinio (3825 m2), Danės upės (19884 m2).Priemonės įgyvendinimo pradžia – 2021-09-01, įgyvendinimo pabaiga – 2021-09-30. | 18 498 |
| 4.1.2. | Smeltalės upės valymas  | Priemonės vykdytojas – Projektų skyrius.2021-09-09 pasirašyta sutartis Nr. J9-2245 su UAB „Inžinerinis projektavimas“ dėl Smeltalės upės valymo nuo Minijos g. tilto iki Klaipėdos miesto savivaldybės ribos projekto parengimo paslaugos. Sutarties vertė – 14200,56 Eur. Sutarties terminas – 6 mėn. 2021 m. atlikti tyrinėjimai (už kurios apmokėta – 2831,40 Eur), parengti ir pristatyti projekto pirminiai sprendiniai, projektas tikslinamas pagal pristatymo metu gautas pastabas. | 2 831 |
| 2021-10-13 pasirašyta sutartis Nr. J9-2562 su UAB „Geotaškas“ jungtinėje veikloje su UAB „Aplinkos inžinierių grupė“ dėl Smeltalės upės prieplaukos akvatorijos ir upės dalies iki Minijos g. tilto valymo (gilinimo) poveikio aplinkai vertinimo paslaugos. Bendra sutarties vertė – 90750,00 Eur. Sutarties terminas – 10 mėn.Priemonės įgyvendinimo pradžia – 2021-09-09, įgyvendinimo pabaiga – 2021-12-31. |  |
| 4.1.3. | Danės upės valymo poveikio aplinkai vertinimo atrankos rengimas (iš programos lėšų likučio 2021‑01‑01) | Priemonės vykdytojas – Aplinkosaugos skyrius. Pagal 2021-02-18 sutartį Nr. J9-629, pasirašytą tarp Savivaldybės administracijos ir UAB „Senasis ežerėlis“ jungtinėje veikloje su UAB „Ekokonsultacijos“, buvo atliekamos Danės upės valymo poveikio aplinkai vertinimo atrankos parengimo paslaugos. Planuojama ūkinė veikla (toliau – PŪV) – Danės upės valymo, gilinimo ir tvarkymo darbai Klaipėdos miesto savivaldybės teritorijoje. PŪV metu planuojama: vandens telkinio dugne susikaupusių dugno nuosėdų šalinimas ir (ar) grunto (iš)kasimas, siekiant palaikyti faktinį upės gylį ir išlaikyti vidaus vandenų kelių garantinius laivakelio matmenis, bei kiti su tuo susiję darbai; vandenyje augančios perteklinės makrofitinės ir kitos vandens augalijos pjovimas ir (arba) šalinimas su šaknimis; įvirtusių medžių, įvairių atliekų, paskendusių objektų šalinimas iš upės; upės pakrantės tvarkymo darbai, įskaitant pakrantėje augančių makrofitų pjovimą ir (arba) šalinimą bei kitų želdinių tvarkymą, siekiant pagerinti Danės upės slėnio kraštovaizdį; krantų stabilizavimas pavojingesnių erozijos židinių vietose; pontoninių prieplaukų mažiesiems laivams įrengimas.2021 m. parengta Danės upės valymo, gilinimo ir tvarkymo darbų Klaipėdos miesto savivaldybės teritorijoje atrankos informacija, pagal kurią bus nustatoma, ar reikia atlikti poveikio aplinkai vertinimą. Parengta atrankos informacija pateikta Aplinkos apsaugos agentūrai išvadai priimti. Priemonė neįgyvendinta laiku, nes paslaugų teikėjas laiku neparengė atrankos informacijos. Paslaugų teikėjui už pavėluotai teikiamą paslaugą skaičiuojami delspinigiai. Priemonės įgyvendinimo pradžia – 2021-02-18, įgyvendinimo pabaiga – 2021-12-31. | 0 |
| 4.1.4. | Lietaus nuotekų tinklų įrengimas Turistų g. | Priemonės vykdytojas – Statybos ir infrastruktūros plėtros skyrius.Pagal 2021-08-17 sutartį Nr. J9-2116 su UAB „Stakorda“ Turistų gatvėje yra vykdomas paviršinių nuotekų tinklų tiesimas.Gatvėje surinktas vanduo paviršinių nuotekų tinklais nuvedamas į greta Turistų gatvės esantį griovį. Prieš išleidžiant paviršines nuotekas į aplinką, jos apvalomos naftos produktų atskirtuvu (horizontalia naftos produktų gaudykle).Priemonės įgyvendinimo pradžia – 2021-08-17, įgyvendinimo pabaiga – 2021-12-31. | 80 000 |
| 4.1.5. | Medinių laiptų ir takų, vedančių per apsauginį kopagūbrį, remontas | Priemonės vykdytojas – Miesto tvarkymo skyrius.Pagal 2021-04-22 sutartį Nr. 21/04/22-1 MB „Ederas“ įrengė 1074,85 m2 medinių takų, vedančių per apsauginį kopagūbrį, Melnragės ir Girulių paplūdimių zonoje. Priemonės įgyvendinimo pradžia – 2021-06-01, įgyvendinimo pabaiga – 2021-11-30. | 30 000 |
| 4.1.6. | Kopų tvirtinimas, pinant tvoreles iš žabų | Priemonės vykdytojas – Miesto tvarkymo skyrius.Pagal 2021-09-09 sutartį, vykdant projektą „Aplinkos pritaikymo ir aplinkosaugos priemonių įgyvendinimas Baltijos jūros paplūdimių zonoje“, buvo tvirtinamos kopos pinant tvoreles iš žabų ir klojant šakų klojinius. Buvo nupinta 965 m žabų tvorelių ir paklota 5000 m2 šakų klojinių. Priemonės įgyvendinimo pradžia – 2021-10-01, įgyvendinimo pabaiga – 2021-11-17 | 33 549 |
| 4.1.7. | Aplinkos oro kokybės valdymo priemonių planas (pagal projektą „Oro taršos kietosiomis dalelėmis mažinimas, atnaujinant gatvių priežiūros ir valymo technologijas“) (iš Programos lėšų likučio 2021‑01-01) | Priemonės vykdytojas – Projektų skyrius.Pagal 2019-04-11 sutartį Nr. J9-1349 UAB „Estonian, Latvian & Lithuanian Environment“ jungtinėje veikloje su SIA „Estonian, Latvian & Lithuanian Environment“ parengtą Klaipėdos miesto savivaldybės aplinkos oro kokybės valdymo 2021–2023 metų programą ir priemonių planą pataisė pagal pastabas, pristatė Savivaldybės tarybos komitetuose ir Savivaldybės taryboje (Savivaldybės tarybos 2021 m. vasario 25 d. sprendimas Nr. T2-44). Priemonės įgyvendinimo pradžia – 2021-01-02, įgyvendinimo pabaiga – 2021-02-25. | 3 060 |
| 4.2. | **Atliekų tvarkymo infrastruktūros plėtros priemonės** |  |
| 4.3. | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės** |  |
| 4.3.1. | Savavališkai užterštų teritorijų sutvarkymas | Priemonės vykdytojas – Miesto tvarkymo skyrius.Pagal 2019-09-11 sutartį Nr. J9-2436 su UAB „Econovus“ sutvarkyti 44 nelegalūs sąvartynai. Išvežta ir perduota atliekų tvarkytojui 364 t statybinių atliekų, 10 t biologiškai skaidžių (žaliųjų) atliekų, 126 t padangų atliekų, 30 t stambiagabaričių atliekų, sutvarkytos pavienėmis atliekomis užterštos teritorijos 3595 m². 2021 m. surinktas ir atliekų tvarkytojams perduotas statybinių, žaliųjų atliekų bei padangų kiekis yra faktinis, kuris kiekvienais metais kinta priklausomai nuo nelegaliuose sąvartynuose esančių atliekų kiekio.Priemonės įgyvendinimo pradžia – 2021-01-02, įgyvendinimo pabaiga – 2021-12-31. | 57 345 |
| 4.3.2. | Pavojingų atliekų šalinimas | Priemonės vykdytojas – Miesto tvarkymo skyrius.Pagal 2019-01-03 sutartį Nr. J9-9 su UAB „Parsekas“ jungtinėje veikloje su MB „Ecoportus“ per 2021 m. išvalyta išsiliejusių naftos produktų nuo 277 m2 asfaltuotų paviršių (po autoįvykių). Surinkta ir perduota perdirbti naftos produktais užterštų pavojingų atliekų – 635 kg, kitų pavojingų atliekų – 665 kg. Surinkta ir perduota gyvsidabriu užterštų atliekų – 6 kg (kilimai, dulkių siurbliai paimti iš gaisrininkų po merkurizacijos gyventojų butuose). 2021 m. surinktas ir atliekų tvarkytojams perduotas pavojingų atliekų kiekis yra faktinis, kuris kiekvienais metai kinta priklausomai nuo susidariusio pavojingų atliekų kiekio.Pagal 2020-05-22 sutartį Nr. J9-1488 su UAB „Parsekas“ iš vandens surinkta ir perduota atliekų tvarkytojui naftos produktais užterštų pavojingų atliekų (bonos) – 498 kg.Pagal 2020-11-18 sutartį Nr. J9-3094 su UAB „Sorb Chem“, siekiant užtikrinti sklandų naftos produktų surinkimą bei cheminių avarijų likvidavimą Klaipėdos mieste buvo įsigyta skysto ekologiško ploviklio-skaidiklio (100 l), upinių absorbuojančių rankovių – bonų (100 vnt.), biraus natūralaus naftos produktų absorbento (700 kg). Įsigytos priemonės perduotos Klaipėdos apskrities priešgaisrinei gelbėjimo valdybai. Priemonės įgyvendinimo pradžia – 2021-01-02, įgyvendinimo pabaiga – 2021-12-31. | 28 892 |
| 4.4. | **Aplinkos monitoringo, prevencinės, aplinkos atkūrimo priemonės** |  |
| 4.4.1. | Klaipėdos miesto savivaldybės aplinkos monitoringo programos vykdymas | Priemonės vykdytojas – Aplinkosaugos skyrius.Pagal 2017-09-28 sutartį Nr. J9-1990 VšĮ Pajūrio tyrimų ir planavimo institutas atliko želdynų ir želdinių būklės monitoringo bei kraštovaizdžio monitoringo tyrimus, pagal 2017-10-30 sutartį Nr. J9-2429 atliko paviršinio vandens monitoringo bei dirvožemio monitoringo tyrimus.Pagal 2017-11-03 sutartį Nr. J9-2519 UAB „Darnaus vystymosi institutas“ atliko aplinkos triukšmo monitoringo tyrimus, pagal 2020-04-20 sutartį Nr. J9‑1274 atliko aplinkos oro monitoringo tyrimus.Aplinkos oro monitoringas buvo vykdomas 35 tyrimų vietose, keturis kartus per metus (2 kartus per sezoną): 2021 m. sausio 29 d.–vasario 26 d., kovo 23 d.–balandžio 20 d., birželio 23 d.–liepos 21 d., rugsėjo 2 d.–spalio 20 d.).Aplinkos triukšmo monitoringo tyrimai buvo vykdomi 44 tyrimų vietose, 3 kartus per metus: 2021 m. balandžio 19–24 d., 2021 m. rugpjūčio 2–7 d. ir 2021 m. spalio 18–23 d.Dirvožemio monitoringas buvo vykdomas 2021 m. birželio 16 d. paplūdimiuose (3 tyrimų vietos) bei 2021 m. rugsėjo 1 d. vandentakose ir paviršinių vandens telkiniuose (9 tyrimų vietos).Kraštovaizdžio monitoringas buvo vykdomas 2021 m. kovo 7 d. ir 2021 m. rugpjūčio 29 d. Purmalių ir Žardės piliakalniuose.Paviršinio vandens telkinių monitoringo tyrimai buvo vykdomi 10 tyrimų vietų. Vandens mėginiai buvo imamai 4 kartus per metus: 2021 m. gegužės 20 d., liepos 13 d., rugsėjo 7 d., rugsėjo 29 d. Želdynų ir želdinių būklės monitoringas 2021 m. buvo atliktas 25 tyrimų vietose (10 parkų ir skverų, 10 apsauginių (gatvės) želdynų, 5 saugomi medžiai), vieną kartą vegetacijos sezono metu Priemonės įgyvendinimo pradžia – 2021-01-02, įgyvendinimo pabaiga – 2021-12-31. | 35 063 |
| 4.4.2. | Klaipėdos miesto savivaldybės aplinkos monitoringo 2022–2026 metų programos parengimas | Priemonės vykdytojas – Aplinkosaugos skyrius.Pagal 2020-09-25 sutartį Nr. J9-2524 UAB „Darnaus vystymosi institutas“ parengė Klaipėdos miesto savivaldybės aplinkos monitoringo 2022–2026 m. programą. Parengtoje programoje nuo 2022 m. iki 2026 m. numatoma atlikti: aplinkos oro matavimus (37 vietose), aplinkos triukšmo (47 vietose), dirvožemio (143 vietose), paviršinių vandens telkinių (10 vietų), gyvosios gamtos, želdynų ir želdinių būklės (26 vietose). Klaipėdos miesto savivaldybės aplinkos monitoringo 2022–2026 m. programa buvo suderinta su Aplinkos apsaugos agentūra ir Lietuvos geologijos tarnyba bei pristatyta visuomenei.Klaipėdos miesto savivaldybės aplinkos monitoringo 2022–2026 m. programa buvo patvirtinta Savivaldybės tarybos 2021 m. rugsėjo 30 d. sprendimu Nr. T2-198.Priemonės įgyvendinimo pradžia – 2020-09-25, įgyvendinimo pabaiga – 2021-09-30. | 2 500  |
| 4.4.3. | Užterštų teritorijų ekogeologinių tyrimų atlikimas ir tvarkymo planų parengimas ir įgyvendinimas  | Priemonės vykdytojas – Aplinkosaugos skyrius.Pagal 2020-12-22 sutartį Nr. J9-3336 UAB „DGE Baltic Soil and Environment“ parengė ir su Aplinkos apsaugos departamentu suderino 8 Klaipėdos miesto užterštų teritorijų sutvarkymo planus:Klaipėdos valstybinės kolegijos teritorijos (Dariaus ir Girėno g. 8);Klaipėdos lopšelio-darželio „Traukinukas“ teritorijos (S. Daukanto g. 39);Klaipėdos paslaugų ir verslo mokyklos teritorijos (J. Janonio g. 13);Lietuvos aukštosios jūreivystės mokyklos teritorijos (I. Kanto g. 7);VšĮ „Vaivorykštės tako“ gimnazijos teritorijos (Sportininkų g. 11);Klaipėdos universiteto teritorijos (Sportininkų g. 13);Klaipėdos lopšelio-darželio „Bitutė“ teritorijos (Švyturio g. 14A);gyvenamosios teritorijos (Švyturio g.).Priemonės įgyvendinimo pradžia – 2021-01-02, įgyvendinimo pabaiga – 2021-03-22. | 14 520 |
| Priemonės vykdytojas – Miesto tvarkymo skyrius.2021-10-25 sudaryta sutartis Nr. J9-2721 su UAB „Kavesta“ jungtinėje veikloje su UAB „Sanresa“ dėl Klaipėdos lopšelio-darželio „Bitutė“ teritorijos, esančios Švyturio g. 14A, tvarkymo darbų. Sutarties vertė – 72791,42 Eur su PVM. Sutarties terminas – 10 mėn.2021-09-27 sudaryta sutartis Nr. J9-2369 su MB „2 passibus anteire“ dėl Klaipėdos lopšelio-darželio „Bitutė“ teritorijos, esančios Švyturio g. 14A, tvarkymo darbų priežiūros. Sutarties vertė – 819,52 Eur su PVM. Sutarties terminas – 10 mėn.  | 0 |
| 4.4.4.  | Užterštų teritorijų ekogeologinių tyrimų atlikimas ir tvarkymo planų parengimas ir įgyvendinimas (iš Programos lėšų likučio 2021‑01‑01) | Priemonės vykdytojas – Miesto tvarkymo skyrius.Pagal 2021-10-14 tiekėjų apklausos pažymą Nr. VPP‑395 UAB „DGE Baltic Soil and Environment“ atliko Klaipėdos lopšelio-darželio „Bitutė“ teritorijos, esančios Švyturio g. 14A, tvarkymo darbų kontrolinio grunto tyrimo atlikimo ir kontrolinio grunto tyrimo ataskaitos parengimo paslaugą. Sutarties vertė – 2662,00 Eur su PVM. Sutarties terminas – 10 mėn. Priemonės įgyvendinimo pradžia – 2021-10-14, įgyvendinimo pabaiga – 2021-12-31. | 0 |
| 4.5. | **Visuomenės švietimo ir mokymo aplinkosaugos klausimais priemonės** |  |
| 4.5.1. | Visuomenės ekologinis švietimas | Priemonės vykdytojas – Aplinkosaugos skyrius.Pagal 2021-02-23 tiekėjų apklausos pažymą Nr. VPP‑38 VšĮ Ekologinio švietimo centras pristatė aplinkosauginį laikraštį „Žaliasis pasaulis“ mokykloms ir bibliotekoms po 1 egz. 39-iems adresatams. Priemonės įgyvendinimo pradžia – 2021-01-02, įgyvendinimo pabaiga – 2021-12-31.Pagal 2021-08-12 tiekėjų apklausos pažymą Nr. VPP‑285 UAB „RSV projektai“ organizavo ir vedė aplinkosauginius renginius „Mes mylime savo jūrą ir kopas!“ Smiltynės ir Antrosios Melnragės paplūdimiuose (po 1 vnt.), skirtus ekologiniam švietimui vykdyti, skatinant visuomenę prisidėti prie Baltijos jūros ekosistemų išsaugojimo. Akcijų metu paplūdimų lankytojams viešinta informacija apie jūros pakrančių taršą, paplūdimių pakrančių gamtines vertybes ir jautrias teritorijas, Mėlynosios vėliavos programą, tvaraus poilsiavimo principus pajūryje. Renginių metu buvo vykdomi fizinio aktyvumo užsiėmimai, varžybos, konkursai. Priemonės įgyvendinimo pradžia – 2021-08-12, įgyvendinimo pabaiga – 2021-08-23.Pagal Savivaldybės administracijos direktoriaus 2021 m. gegužės 10 d. įsakymu Nr. AD1-583 patvirtintą Klaipėdos miesto savivaldybės aplinkosauginių projektų, finansuojamų iš 2021 m. Klaipėdos miesto savivaldybės aplinkos apsaugos rėmimo specialiosios programos lėšų, sąrašą buvo įgyvendinti penki aplinkosauginiai projektai:1) Pagal 2021-03-30 sutartį Nr. J9-958 VšĮ „Žaliosios politikos institutas“ įgyvendino aplinkosauginį švietimo projektą – renginių ciklą „Uostamiesčio aplinkosaugos forumas“. Projekto metu sukurta platforma aplinkosaugos srities ekspertų ir gyventojų dialogui apie tvaresnę Klaipėdos miesto ateitį. Projektu taip pat skleista informacija gyventojams apie aplinkos būklę mieste ir būdus, kuriais klaipėdiečiai gali prisidėti prie jos gerinimo. Įvykdyti 2 nuotoliniai seminarai, nuotolinė konferencija ir informacinė kampanija.Priemonės įgyvendinimo pradžia – 2021-03-30, įgyvendinimo pabaiga – 2021-10-12;2) Pagal 2021-03-31 sutartį Nr. J9-967 VšĮ „Mindify“ įgyvendino aplinkosauginį švietimo projektą „Mano draugas – gamta!“ Projekto metu buvo įgyvendintos veiklos, skirtos ekologinio sąmoningumo didinimui: interaktyvių pamokų vedimas Klaipėdos miesto lopšelių-darželių ikimokyklinukams, ekskursijos aplinkos stebėsenai (kietųjų dalelių šaltiniai, antropogeniniai taršos šaltiniai ir natūralūs taršos šaltiniai) įgyvendinti, aplinkosauginis renginys. Priemonės įgyvendinimo pradžia – 2021-03-31, įgyvendinimo pabaiga – 2021-08-25;3) Pagal 2021-03-25 sutartį Nr. J9-937 Klaipėdos bendruomenių asociacija įgyvendino aplinkosauginį švietimo projektą „Seną šildymo katilą keiti – sveikiau gyveni“. Projekto metu buvo vykdomas Klaipėdos mieto gyventojų informavimas apie namų ūkių (būstų) šildymo poveikį aplinkai, kuris gerina gyventojų sąmoningumą. Taip pat buvo vykdoma gyventojų apklausa „Apie būsto šildymo, oro taršos problemas“, vyko nuotoliniai susitikimai, įgyvendintas projekto viešinimas viešosiose erdvėse.Priemonės įgyvendinimo pradžia – 2021-03-25, įgyvendinimo pabaiga – 2021-11-23;4) Pagal 2021-03-30 sutartį Nr. J9-959 Individualių poreikių kūrybos studija „Plunksnelė“ įgyvendino aplinkosauginį švietimo projektą „Oras gražus, kai protas šviesus“. Projekto metu buvo sukurta 20 skaitmeninių edukacinių žaidimų apie oro kokybę ir jos gerinimą, organizuoti edukaciniai užsiėmimai sutrikusį intelektą turintiems vaikams, jaunimui ir suaugusiesiems.Priemonės įgyvendinimo pradžia – 2021-03-30, įgyvendinimo pabaiga – 2021-11-26;5) Pagal 2021-05-13 sutartį Nr. J9-1279 asociacija „Klaipėdos žalieji“ įgyvendino aplinkosauginį švietimo projektą „Pažinkime šikšnosparnių pasaulį“. Projekto metu veiklose dalyvavusi miesto bendruomenė susipažino su šikšnosparnių gyvenimo būdu, jų apsaugos poreikiais, jų nauda, susipažino su jiems skirtų inkilų sandara ir aktyviai dalyvavo juos įkeliant į medžius. Projekto įgyvendinimo metu buvo iškelti 27 inkilai (prie Mumlaukio ežero, Draugystės parke ir prie Žardės tvenkinio). Priemonės įgyvendinimo pradžia – 2021-05-13, įgyvendinimo pabaiga – 2021-11-22.Pagal 2021-03-30 sutartį Nr. J9-966 asociacija „Klaipėdiečių iniciatyva už demokratiją ir ekologiją“ turėjo vykdyti aplinkosauginį švietimo projektą „Informacinis lankstinukas KIETA DALELĖ“. Šio projekto vykdytojas nutraukė sutartį ir grąžino projektui skirtas lėšas (projektas neįgyvendintas). | 12 444 |
| 4.6. | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** |  |
| 4.6.1. | Malūno parko želdinių ir tvenkinio pakrančių sutvarkymas (pagal projektą „Malūno parko teritorijos sutvarkymas, gerinant gamtinę aplinką ir skatinant lankytojų srautus“), naujų ir esamų želdynų tvarkymas ir kūrimas (iš Programos lėšų likučio 2021‑01‑01) | Priemonės vykdytojas – Projektų skyrius.2020-02-04 sudaryta rangos sutartis Nr. J9-517 su UAB „Tilta“ dėl Malūno parko sutvarkymo. Sutarties terminas – 2021-10-27. Iki šios datos nebuvo atlikti visi Malūno parko sutvarkymo darbai. Rangos darbai vėluoja, rangovui skaičiuojami delspinigiai. Iki 2021 m. pabaigos atlikta 85 proc. planuotų rangos darbų. Pagal projektą Malūno parke įrengti pėsčiųjų ir dviračių takai, nugenėti ir atsodinti medžiai, tvarkoma teritorija, atnaujinta žolės veja. Priemonės įgyvendinimo pradžia – 2021-01-02, įgyvendinimo pabaiga – 2021-12-31. | 59 254 |
| 4.6.2. | Teritorijos tarp geležinkelio ir žemės sklypų Upelio g. 25 ir Nendrių g. 36 apsauginės paskirties želdynų ir želdinių projekto parengimas | Priemonės vykdytojas – Urbanistikos ir architektūros skyrius.Pagal 2021-03-23 sutartį Nr. J9-921 su UAB „Isodė“ parengtas želdyno (apie 23,61 a) kūrimo projektas, kurio tikslas – suplanuoti apsauginės paskirties želdyną, formuojant želdinių užtvaras triukšmo ir kietųjų dalelių taršai nuo geležinkelio mažinti. Planuojant apželdinimą atsižvelgta į planuojamos teritorijos paskirtį, parenkamų augalų fizines charakteristikas (atsparumą taršai, kietųjų dalelių absorbciją, taršos mažinimą nepriklausomai nuo sezoniškumo), reikalingas specifines augimo sąlygas, suderinamumą su dirvožemiu ir hidrologiniu režimu.Paslaugos teikėjas parengė apsauginės paskirties želdyno, esančio teritorijoje tarp geležinkelio ir žemės sklypų Upelio g. 25 ir Nendrių g. 36, Klaipėdoje, kūrimo (apželdinimo) projektą, kurio sudėtyje pateikė tyrinėjimo darbus, projektinių pasiūlymų bei projektavimo darbų etapus. Paslaugos teikėjas parengė topografinę nuotrauką, atliko reikalingus tyrimus, viešinimus, derinimus bei kitus darbus, nurodytus techninėje užduotyje.Priemonės įgyvendinimo pradžia – 2021-03-23, įgyvendinimo pabaiga – 2021-10-08. | 5 203 |
| 4.6.3. | Detalus (instrumentinis) medžio būklės vertinimas | Priemonės vykdytojas – Aplinkosaugos skyrius.Pagal 2021-05-31 sutartį Nr. J9-1465 Agrarinių ir miškų mokslų centro filialas Miškų institutas akustiniu tomografiniu ir instrumentiniu tyrimu ištyrė ir įvertino 85 medžių būklę (Sausio 15-osis g. dalyje nuo Galinio Pylimo g. iki Taikos pr. (šiaurinė pusė) – 17 vnt., J. Karoso g. dalyje nuo S. Daukanto g. iki M. Mažvydo al. – 26 vnt., Joniškės kapinėse – 19 vnt., Tilžės g. dalyje nuo Sausio 15-osios g. iki Komunarų g. (šiaurinė pusė) – 20 vnt., Špichuto dvaro parke – 1 vnt., Gegučių g. – 1 vnt., Jaunystės g. – 1 vnt.). Parengtos ataskaitos, pateiktos išvados ir pasiūlymai tolimesniam tirtų želdinių tvarkymui ir priežiūrai. Detalaus (instrumentinio) medžių būklės tyrimų ataskaitos skelbiamos viešai Klaipėdos miesto savivaldybės interneto svetainėje.Priemonės įgyvendinimo pradžia – 2021-05-31, įgyvendinimo pabaiga – 2021-11-31. | 4 080 |
| 4.6.4. | Naujų ir esamų želdynų tvarkymas ir kūrimas | Priemonės vykdytojas – Miesto tvarkymo skyrius.Pagal 2019-05-03 sutartį J9-1518 UAB ,,Klaipėdos želdiniai“ pasodino: Gulbių g. / J. Janonio g. – 8 liepas, Bokštų skvere – 1 liepą, Sąjūdžio parke – 3 liepas, Vingio g. – 7 liepas, l.-d. ,,Obelėlė“ – 1117 lanksvų, prie Žardininkų g. 16 – 5 liepas. Labiausiai taršos veikiamose teritorijose pasodino: teritorijoje tarp pastato Smiltelės g. 5 ir Mogiliovo g. – 18 beržų bei 18 juodalksnių.Priemonės įgyvendinimo pradžia 2021-03-15, įgyvendinimo pabaiga 2021-05-31.Pagal 2021-07-22 sutartį J9-1922 UAB ,,Klaipėdos želdiniai“ pasodino:Žardininkų g. 16 – 1 klevą, Kauno g. 25 – 7 liepas, 2 šermukšnius bei 15 alyvų, H. Manto g. tuščiose vietose pasodinta – 7 liepos, l.-d. ,,Liepaitė“ – 1 liepą, teritorijoje prie I. Simonaitytės g. kalnelio – 25 liepas, šalia I. Simonaitytės g. kalnelio prie šunų vedžiojimo a. – 8 liepas, l.-d. ,,Verinėlis“ – 946 kaulenių krūmus.Pagal labiausiai taršos veikiamų teritorijų veiksmų planą pasodinta: teritorijoje palei Smiltelės g. nuo Varpų g. iki Liubeko g. – 4 ąžuolai, 465 lanksvos, teritorijoje tarp pastatų Smiltelės g. 27 ir Laukininkų g. 4 – 9 liepos, teritorijoje tarp pastato Smiltelės g. 5 ir Mogiliovo g. – 40 kalninių pušų.Priemonės įgyvendinimo pradžia – 2021-08-01, įgyvendinimo pabaiga 2021-12-15. | 78 796 |
| 4.6.5. | Naujų ir esamų želdynų tvarkymas ir kūrimas (iš Programos lėšų likučio 2021-01-01) | Priemonės vykdytojas – Miesto tvarkymo skyrius.Pagal 2019-05-03 sutartį J9-1518 UAB ,,Klaipėdos želdiniai“ pasodino:Dubysos g. ruože nuo Taikos pr. iki Mechanizacijos g. (šiaurinėje pusėje) – 12 liepų ir vienoje iš labiausiai taršos veikiamoje teritorijoje tarp pastatų Smiltelės g. 27 ir Laukininkų g. 4 – 19 ąžuolų ir 11 liepų.Priemonės įgyvendinimo pradžia – 2021-03-15, įgyvendinimo pabaiga – 2021-05-31. | 12 400 |
| Iš viso:  | 486 629 |

**5. Ataskaitinio laikotarpio Programos lėšų likučiai (nepanaudotos lėšos)**

|  |  |  |
| --- | --- | --- |
| **Eil. Nr.** | **Programos priemonių grupės pavadinimas** | **Lėšų likutis Eur** |
| 5.1. | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 20 839 |
| 5.2. | Savivaldybės visuomenės sveikatos rėmimo specialioji programa (1.12–3) | 48 111 |
| 5.3. | Kitų Programos aplinkosaugos priemonių grupė (1.15–4)  | 254 060 |
| 5.4. | Iš viso:  | 323 010 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_